作者:徐再思
標題:雙調・蟾宮曲西湖
內容:十年不到湖山，齊楚秦燕，皓首蒼顏。今日重來，鶯嫌花老，燕怪春慳。聽越女鸞簫象板，惱司空霧鬢雲環。道院彈關，酒會詩壇，萬古西湖，天上人間。錢子云赴都賦河梁渺渺予懷，今日陽關，明日秦淮。鵬翼風雲，龍門波浪，馬足塵埃。寬洗汕胸中四海，便蜚騰天上三臺。休等書齋，梅子花開，人在江南，先寄詩來。江淹寺紫霜毫是是非非，萬古虛名，一夢初回。失又何愁？得之何喜？悶也何為？落日外蕭山翠微，小橋邊古寺殘碑。文藻珠璣，醉墨淋淳，何似班超，投卻毛錐。登太和樓白雲中湧出蓬萊，俯視西湖，圖畫天開。暮雨珠簾，朝雲畫棟，夜月瑤臺。書籍會三千劍客，管絃聲十二金釵。對酒興杯，拊髀憐才，寄語玲瓏，王粲曾來。竹夫人湘妃應是前身，不記何年，封虢封秦。萬古虛心，百年貞節，一世故人。剖蒼壁寒凝淚痕，挽潛蛟巧結香紋。侍枕知恩，入夢無春，兩腋清風，滿枕行雲。姑蘇臺荒臺誰喚姑蘇？兵渡西興，禍起東吳。切齒仇冤，捧心釣餌，嘗膽權謀。三千尺侵雲糞土，十萬家泣血膏腴。日月居諸，臺殿丘墟。何似靈巖，山色如初。名姬玉蓮荊山一片玲瓏，分付馮夷，捧出波中。白羽香寒，瓊衣露重，粉面冰融。知造化私加密寵，為風流洗盡嬌紅。月對芙蓉，人在簾櫳。太華朝雲，太液秋風。春情平生不會相思，才會相思，便害相思。身似浮雲，心如飛絮，氣若游絲。空一縷餘香在此，盼千金遊子何之。證候來時，正是何時？燈半昏時，月半明時。西湖尋春清明春色三分，湖上行舟，陌上游人。一片花陰，兩行柳影，十里莎ブ。不要多ゾ排一品，休嫌少酒止三巡。處處開樽，步步尋春。花下歸來，帶月敲門。送沙宰宦遊人過錢塘，江水湯湯，山色蒼蒼。馬首西風，雞聲殘月，雁影斜陽。男子志周流四方，循吏心恪守三章。岐麥林桑，渡虎驅蝗。人頌《甘棠》，春滿琴堂。月問青天呼酒重傾，幾度盈虧，幾度陰晴。夜冷魚沉，山空鶴唳，露滴烏驚。看楊柳樓心弄影，聽梨花樹底吹笙。雪與爭明，風與雙清。玉兔韜光，萬古長生。贈粉英溫柔鄉里娉婷，清比梅花，更有餘清。玉蕊含香，瓊蕤沁月，瑤萼裁冰。冠楊柳東風媚景，賦芙蓉夜月幽情。花下蘇卿，月下崔鶯，世上飛瓊，天上雙成。西湖夏宴卷荷筒翠袖生香，忙處投閒，靜處尋涼。一片歌聲，四圍山色，十里湖光。只此是人間醉鄉，更休題天上天堂。老子疏狂，信手新詞，贈與秋娘。紅梅蕊珠宮內瓊姬，醉倚東風，誰與更衣？血淚痕深，茜裙香冷，粉面春回。桃杏色十分可喜，冰霜心一片難移。何處長笛？吹散胭脂，分付春歸。